स्टाण्डर्ड चार्टर्ड बैंकले सेयरधनीलाई १०० प्रतिशत बोनस सेयर र त्यसका लाग्ने करका लागि ५.२६ प्रतिशत नगद लाभांश दिएको छ । ४ अर्ब चुक्ता पुँजी रहेको बैंकले सतप्रतिशत बोनस सेयर दिएर ८ अर्ब चुक्ता पुँजी पुर्याएको छ ।
फिन्लीट नेपालले फाइनान्सियल इनोभेसन अवार्ड २०१७ प्राप्त गरेका छ । बिहीबार फिन्लीट नेपालको प्रतिनिधीत्व गर्दै नेपालबाट प्रकाश कोइरालाले लन्डन इन्स्टिच्युट अफ बैंकिंग एण्ड फाइनान्स र यु के फाइनान्सबाट वित्तीय साक्षरतामा उत्कृस्ट र सराहनीय काम गरेको आधारमा फाइनान्सियल इनोभेसन अवार्ड २०१७ प्राप्त गरेका हुन् ।
संघीय संरचनाअनुसारका १३८ स्थानीय तहमा तत्काल बाणिज्य बैंकका शाखा स्थापना गर्न असम्भव भएको छ । सरकारले सरकारी कारोबारका लागि वाणिज्य बैंकको शाखा भने पनि पूर्वाधार अभावका कारण बैंकहरूले ती स्थानमा तत्काल शाखा खोल्न सम्भव नहुने भएको हो ।
नेपाल राष्ट्र बैंकले बैंकहरूलाई आफ्नो वार्षिक वित्तीय विवरण तयार पार्दा नेपाल फाइनान्सियल रिपोर्टिङ स्टान्डर्ड (एनएफआरएस) अनुसार राख्नुपर्ने जनाएको छ । राष्ट्र बैंकले ‘क’ वर्गका वाणिज्य बैंकहरूलाई लागू गरेको एनएफआरएस लाभांश स्वीकृति प्रयोजनका लागि कर्जा नोक्सानी व्यवस्था (प्रोभिजनिङ) र अन्य व्यवस्था कायम गरी लेखांकन गरेर मात्र नाफा र नोक्सानको गणना गर्न पाइन्छ ।
वित्तीय क्षेत्रमा कर्जासँगै साइबर जोखिम पनि हावी हुँदै गएकाले बैंकिङ प्रणालीलाई बचाउन प्रविधिमा लगानी बढाउन विज्ञहरूले सुझाव दिएका छन् । नेसनल बैंकिङ इन्स्टिच्युटले बैंक तथा वित्तीय क्षेत्रमा बढ्दो साइबर अपराधलाई मध्यनजर गर्दै अन्तर्राष्ट्रिय अनुभव आदानप्रदान गर्ने उद्देश्यले काठमाडौंमा गरेको राष्ट्रियस्तरको साइबर तथा स्विफ्ट सुरक्षा गोष्ठीमा एनबीआईका अध्यक्ष लक्ष्मीप्रपन्न निरौलाले बैंकको प्रविधि सुरक्षाबारे नियमित जाँच गराउनुपर्ने बताए ।
नेपाल राष्ट्र बैंकले विद्युतीय खातामा रकम जम्मा र खर्च गर्ने सीमासम्बन्धी निर्देशन जारी गर्दै अब १० हजार रुपैयाँभन्दा बढीको कारोबार गर्न नपाइने प्रस्ताव गरेको छ । सुझावका लागि बनाएको मस्यौदामा राष्ट्र बैंकले एक पटकमा ५ हजार र दिनभरिमा १० हजार रुपैयाँसम्म मात्र मोबाइल बैंकिङ कारोबार गर्न सकिने प्रस्ताव गरेको हो । सुझावका लागि १५ दिनको समय दिँदै राष्ट्र बैंकले आएका सुझाव उपयुक्त लागे प्रस्तावित मस्यौदामा हेरफेर गरेर निर्देशन जारी गर्ने पनि जनाएको छ ।
गरिवी निवारणका लागि सहकारी संस्था सहयोगी बन्ने गरेको सरकारले गरेको अध्ययनले देखाएको छ । गरिब घरपरिवार समन्वय बोर्डले गरेको सर्वेक्षणमा सहकारी संस्थाको सदस्य नबनेका घरपरिवारको तुलनामा सहकारीको सदस्य बनेका घरपरिवार कम गरिब रहेको पाइएको छ ।
वित्तीय कारोबार गर्ने सहकारी संस्थाहरुले ऋण लगानीको सूचना आदान–प्रदान गर्नेका कर्जा सूचना केन्द्र सहकारी तथा गरिवी निवारण मन्त्रालयले सञ्चालन गर्ने भएको छ । केन्द्र स्थापनाका लागि लामो समयदेखि बहस भए पनि सञ्चालन गर्ने निकायको विवादका कारण प्रक्रिया अघि बढ्न सकेको थिएन ।
वाणिज्य बैंकहरूले कर्जा प्रदान गर्दा लिने ब्याज तीन प्रतिशतसम्म घटेको छ । बैंकहरूसँग कर्जा प्रवाह गर्ने रकमको उपलब्धता (तरलता) सहज भएपछि कर्जाको ब्याजदर घटेको हो ।
वाणिज्य बैंकहरूको औसत आधार ब्याजदर असोजमा १०.०८ प्रतिशत कायम भएको छ । यो आधार ब्याजदर गत आवको सोही अवधिको तुलनामा करिब ४ प्रतिशतले धेरै हो । आर्थिक वर्ष ०७३÷७४ असोजमा वाणिज्य बैंकहरूको औसत आधार ब्याजदर ६.४३ प्रतिशत मात्र थियो । आधार ब्याजदर नघट्नु भनेको तत्काल बैंकको ब्याजदर पनि नघट्ने संकेत हो । त्यसैगरी ०७३ असोजमा ९१ दिने ट्रेजरी विलको भारित औसत ब्याजदर २.१२ प्रतिशत रहेकोमा ०७४ असोजमा १.१८ प्रतिशत कायम भएको छ ।
नेपाल पहिलो पटक अन्तर्राष्ट्रिय सहकारी महासंघ (आईसीए) को ग्लोबल बोर्ड सदस्यमा निर्वाचित भएको छ । मलेसियाको क्वालालमपुरमा शुक्रबार सम्पन्न सम्मेलन तथा साधारणसभाले नेपालबाट उम्मेदवारी दिएकी राष्ट्रिय सहकारी संघकी उपाध्यक्षसमेत रहेकी ओमदेवी मल्ल निर्वाचित भएकी हुन् । आईसीए विश्व सहकारी अभियानको छाता संगठन हो । ९४ देशका सहकारी संघहरु सदस्य रहेको यो संस्थाको नेपाल सन् १९९७ देखि सदस्य छ । तर, सञ्चालक समितिमा नेपालको प्रतिनिधित्व पहिलो पटक भएको हो ।
सानिमा बैंक र एक्सिस बैंकबीच भारत—नेपाल रेमिट्यान्स सेवा सम्झौता भएको छ । उक्त सम्झौताअन्तर्गत सानिमा बैंकको रेमिट्यान्स सेवा सानिमा एक्सप्रेसमार्फत भारतबाट पठाएको रकम सानिमा बैंकको ४७ शाखालगायत नेपालभरि ७ हजारभन्दा बढी आधिकारिक प्रतिनिधिमार्फत भुक्तानी लिन सकिने बैंकले जनाएको छ ।
नेपाल बैंक लिमिटेड बिहीबारदेखि ८० वर्ष पूरा गरी ८१ औैं वर्षमा प्रवेश गरेको छ । वि.सं. १९९४ कात्तिक ३० मास्थापना भई सञ्चालनमा आएको यो बैंक नेपाल राष्ट्र बंैक स्थापना हुनुपूर्व नै स्थापना भएको थियो । बंैकले नेपालमा भारतीय रुपैयाँको चलन चल्तीलाई विस्थापन गरी नेपाली रुपैयाँको चलनचल्ती बढाउनुको साथै जनतालाई बचत गर्ने तथा संस्थागत रूपमा बंैकिङ सुविधा उपयोग गर्ने संस्कृति विकास गरेको थियो । “देशको औद्योगिकीकरण, ब्यापार व्यवसाय विस्तार, आयात निर्यातको प्रबन्ध र नेपाली अर्थतन्त्रको विकासमा पहिलो बंैकको रूपमा यस बंैकले निर्वाह गरेको भूमिका सर्वत्र प्रशंसनीय छ,” बैंकद्वारा जारी विज्ञप्तिमा भनिएको छ ।
विश्वमा गरिबी निवारण र दिगो विकासका लागि सहकारीको भूमिका महत्वपूर्ण हुनेमा सरोकारवालाहरूले जोड दिएका छन् । सदस्य केन्द्रित र समुदायमा आधारित हुने बिजनेस मोडल भएकाले सहकारीमार्फत तल्लो तहमा पुगेर काम गर्न सकिने र यसबाट छिटो तथा प्रत्यक्ष प्रभाव पार्न सकिनेमा एकमत भएका छन् ।
बैंकहरूको छाता संगठन नेपाल बैंकर्स एसोसिएसन नेतृत्वविहीन हुने भएको छ । एसोसिएसनका अध्यक्ष अनिलकेसरी शाह मेगा बैंक छाडेर सेञ्चुरी कमर्सियल बैंकमा जाने निश्चित भएपछि एसोसिएसन पनि नेतृत्वविहीन हुने भएको हो । २ वर्ष पदावधि रहेको एसोसिएसनको हालका अध्यक्ष शाहले जिम्मेवारी सम्हालेको एक वर्षमात्र पुगेको छ । २ सातापछि एसोसिएसनको नियमित वार्षिक साधारणसभा छ । र पुष १७ देखि उनी सेञ्चुरी कमर्सियल बैंकमा गएपछि उक्त पद पनि छोड्नु पर्नेछ ।